વ્યાયામનાં ઘણાં ફાયદા છે. એક સંશોધનમાં સામે આવ્યુ છે કે જો તમે દરરોજ થોડું વર્કઆઉટ કરો તો તમે લાંબુ આયુષ્ય મેળવી શકો છો. નિયમિત વ્યાયામ કરવાથી શરીરની કોશિકાઓ વધુ તંદુરસ્ત બને છે. આ સંશોધનમાં ઉંદર પર પરિક્ષણ કરવામાં આવ્યુ હતુ. આ પરિક્ષણમાં ઉંદરને રોજ થોડો સમય મહેનત કરાવવામાં આવી જેને ‘સ્ટ્રેસ ટેસ્ટ’ નામ આપવામાં આવ્યુ હતુ. સંશોધકોએ આ પ્રક્રિયામાં જોયુ કે કસરત કરતા ઉંદરોનાં શરીરની કોશિકાઓ ક્ષતિગ્રસ્ત પેશીઓ અને જે કામ ન કરતા તે ભાગને હટાવી સ્નાયુને તંદુરસ્ત બનાવવામાં મદદ કરી છે. માઇટોકોન્ડ્રિયા જેને કોશિકાઓનું ઉર્જા ઘર કહેવામાં આવે છે, આ સમય દરમિયાન પૂરતી માત્રામાં એનર્જી પેદા કરે છે, જે કારણે શરીર યોગ્ય રીતે કામ કરી શકે છે.